**046/2021/VO-§117**

**Výzva na predloženie ponuky -**

**zákazka s nízkou hodnotou – verejná súťaž**

v rámci postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZoVO“)

1. **Identifikácia verejného obstarávateľa:**

Názov: Bytový podnik mesta Košice, s.r.o.

IČO: 44 518 684

Štatutárny orgán: **Ing. Peter Vrábel PhD.** – konateľ spoločnosti

Sídlo: Južné nábrežie 13, 042 19 Košice

Kontaktná osoba pre VO: JUDr. Lukáš Bažik

 Telefón: +421908 118 623

Pracovný kontakt pre vysvetlenie

výzvy na predloženie ponuky: lukas.bazik@bpmk.sk

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. **Názov predmetu zákazky: ,,Umývanie okien, okenných rámov a žalúzií v objekte**

 **Magistrátu mesta Košice“**

**Zákazka je na poskytnutie:** služby **CPV kódy:** 90911300-9 - Umývanie okien

1. **Stručný opis predmetu zákazky:**

Predmetom zákazky je umývanie okien, okenných rámov a žalúzií v objekte Magistrátu mesta Košice. Ide o sezónne obojstranné umývanie okien, okenných rámov, žalúzií v budove Magistrátu mesta Košice a tiež čistenie 1. vstupných dverí (vchodov) do objektu Magistrátu mesta Košice. Práce je potrebné vykonávať v súlade s **Prílohou č. 1** Výzvy.

Do ceny je potrebné zahrnúť všetky náklady súvisiace so zákazkou ako je technické zabezpečenie (mopy, handry, sierky a pod.), nákup a preprava čistiacich prostriedkov, náklady na vedenie a kontrolu prác, dodržiavanie všetkých práv a hygienických noriem vrátanie školenia zamestnancov.

Časť prác je realizovaná ako výškové práce. Zamestnanci uchádzača, ktorí budú vykonávať službu musia mať školenie o bezpečnosti a ochrane zdravia pri práci podľa ust. § 7 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a školenie o práci vo výškach podľa ust. § 3 ods. 1 vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov.

Práce je možné vykonávať v pracovné dni po 16:00 hod. a neobmedzene počas víkendov a sviatkov.

1. **Predpokladaná hodnota zákazky:** 12.110,00 € bez DPH
2. **Základné zmluvné podmienky:**
* **Miesto a čas dodania služby:** Magistrát mesta Košice, Tr. SNP 48/A, 040 11 Košice
* **Lehota na dodanie predmetu zákazky**: do 45 dní od dátumu účinnosti zmluvy o poskytovaní služieb
* **Platba:** faktúrou
* **Lehota splatnosti faktúr:** 60 dní odo dňa doručenia
* S úspešným uchádzačom bude uzatvorená Zmluva o poskytovaní služieb
1. **Lehota na predkladanie ponúk do: 08.09.2021 do 10:00 hod.**
2. **Stanovenie ceny:**

Cenu je potrebné spracovať na základe predpokladaného požadovaného rozsahu, kvality a ďalších požiadaviek uvedených v Prílohe č. 1 tejto Výzvy, prípadne zohľadniť výsledky zo spoločnej obhliadky predmetu obstarávania. Do ceny je potrebné zapracovať všetky náklady súvisiace so zákazkou ako je technické zabezpečenie (mopy, handry, sierky a pod.), nákup a preprava čistiacich prostriedkov, náklady na vedenie a kontrolu prác, dodržiavanie všetkých práv a hygienických noriem vrátanie školenia zamestnancov.

Cenu je potrebné uvádzať v eurách (€). V ponuke je potrebné uvádzať cenu v € bez DPH a cenu spolu za celý predmet zákazky v € bez DPH. Ak uchádzač nie je platcom DPH uvedie túto skutočnosť v ponuke.

1. **Postup vo verejnom obstarávaní:** Je jednoetapový.
2. **Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom alebo českom jazyku. Ponuky zaslané po termíne na predkladania ponúk, v inom jazyku alebo inak nebudú brané do úvahy a nebudú vyhodnocované. Zároveň, ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj ocenený **Cenový návrh za dodanie predmetu zákazky vrátane všetkých nákladov súvisiacich s výkonom služby podľa Prílohy č. 1.**

Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je v pdf) **tak, ako je uvedené v bode 10. tejto Výzvy**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

1. **Podmienky účasti podľa Výzvy sú nasledovné:**

Splnenie podmienok účasti podľa Výzvy doložením dokladov:

* Aktuálne oprávnenie, ktoré zodpovedá predmetu zákazky (výpis z obchodného registra alebo výpis zo živnostenského registra alebo iný doklad),
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (viď **Príloha č. 2** Výzvy).
* U uchádzača nesmie byť dôvod na vylúčenie pre konflikt záujmov podľa § 40 ods. 6 písm. f) ZoVO

**Na preukázanie splnenia podmienok účasti je potrebné predložiť tieto doklady:**

* Kópiu oprávnenia na podnikanie, ktorá zodpovedá predmetu zákazky, uchádzač tento doklad nemusí predkladať, ak je zapísaný v Zozname hospodárskych subjektov vedený Úradom pre verejné obstarávanie.
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (viď **Príloha č. 2** Výzvy),
* Uchádzač doklad o konflikte záujmov nepredkladá. V prípade vylúčenia uchádzača dôkazné bremeno je na verejnom obstarávateľovi.

**Obsah ponuky a požadované doklady:**

1. **Oprávnenie na podnikanie v danej oblasti – kópia** (uchádzač musí byť oprávnený dodávať požadované služby),
2. Ocenený, podpísaný a opečiatkovaný **Cenový návrh** (vzor viď **Príloha č. 1** Výzvy),
3. **Čestné vyhlásenie uchádzača**, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy),
4. Opečiatkovaný a podpísaný **návrh Zmluvy o poskytovaní služieb** (vzor viď **Prílohy č. 3** Výzvy).
5. **Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvo okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

1. **Kritérium na vyhodnotenie ponúk: Celková cena spolu v Eur bez DPH**

Úspešným uchádzačom bude ten, kto bude mať najnižšiu Celkovú cenu spolu za dodanie predmetu zákazky v € bez DPH vrátane všetkých nákladov súvisiacich s výkonom služby, ceny čistiacich prostriedkov, nákladov na vedenie a kontrolu prác a dopravy na miesto plnenia podľa **Prílohy č. 1** Výzvy.

1. **Prijatie ponuky:**

S úspešným uchádzačom bude uzatvorená Zmluva o poskytovaní služieb.

Verejný obstarávateľ môže pred uzatvorením zmluvného vzťahu požiadať úspešného
uchádzača o predloženie originálu alebo overenej kópie oprávnenia na dodanie predmetu zákazky – poskytovanie služby.

Verejnýobstarávateľ v súlade s § 11 ZoVO neuzavrie zmluvu s úspešným uchádzačom, ktorý má byť zapísaný v registri partnerov verejného sektora (ďalej len ,,RPVS“) a nie je zapísaný v RPVS. Vyššie uvedená požiadavka vyplýva § 2 ods. 2 zákona č. 315/2016 Z. z. o registri partnerov verejného sektora pri jednorazovom poskytnutí finančných prostriedkov prevyšujúcich sumu 100.000 Eur alebo v úhrne sumu 250.000 Eur kalendárnom roku, ak ide o opakujúce sa plnenie. **Predpokladaná hodnota predmetnej zákazky neprevyšuje sumu 100.000 Eur bez DPH.**

1. **Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZoVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZoVO nie je možné v zmysle § 170 ods. 7 písm. b) ZoVO podať námietky. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jedna z predložených ponúk nebude zodpovedať určeným požiadavkám verejného obstarávateľa,
3. ak sa zmenili okolnosti, za ktorých sa vyhlásilo toto verejné obstarávanie,
4. jej zrušenie nariadil úrad.

Schválil:

 .......................................................

Bytový podnik mesta Košice, s.r.o.

Ing. Peter Vrábel PhD. konateľ

Prílohy:

Príloha č. 1 – Cenová ponuka

Príloha č. 2 – Čestné vyhlásenie uchádzača, že nemá zákaz účasti vo VO

Príloha č. 3 – Návrh Zmluvy o poskytovaní služieb